internet vaartha 116 Views
ఫతేమైదాన్‌ (హైదరాబాద్‌) : సరూర్‌ నగర్‌ ఇండోర్‌ స్టేడియంలో జరుగుతున్న అఖిల భారత జూనియర్‌ బ్యాడ్మింటన్‌ చాంపియన్‌షిప్‌లో అండర్‌ -17 బాలుర విభాగంలో సాయిపవన్‌ ఖరారీ (ఏపి), శ్రీ కృష్ణసాయికుమార్‌ తెలంగా విజేతలుగా నిలిచారు. ఇక్కడ జరిగిన ఫైనల్‌ మ్యాచ్‌లో వీరు 21-10,21-13తో సిద్ధామిశ్రా (యూపి), సిదంతుసాగర్‌ (యూపి)పై విజయం సాధించారు. బాలుర అండర్‌ – 19 సింగిల్స్‌విభాగంలో నితీన్‌ 21-4, 4-0తో హర్మితప్‌ దాస్‌గుప్తా విజయం సాధించాడు. అండర్‌ 17 బాలికల సింగిల్స్‌లో విభాగంలో అకరిసా కశాప్‌ 21-8,21-8తో లంబేపై విజయం సాధించగా, అండర్‌ -19 బాలికల విభాగంలో షకా గౌతమ్‌ 21-17,21-14తో శర్మపై గెలుపొందగా, అండర్‌ 17- బాలుర సింగిల్స్‌లో రాహుల్‌ 21-18,21-10తో మైసం మైరాబాపై విజయం సాధించాడు. డబుల్స్‌ బాలుర విభాగంలో కృష్ణ ప్రసాద్‌, మైమా ఆగ్రవాల్‌ 21-15,22-20తో బాల్‌రాజ్‌ కజాల, మితులాపై విజయం సాధించారు. డబుల్స్‌అండర్‌ 17  బాలికల విభాగంలో అశ్వీని బట్‌, మితాల 21-15,18-21,21-13తో శర్మసింగ్‌, రీతికా ఠాకూర్‌పై విజయం సాధించారు. బుద్‌విత్‌ జోషి, మితూర్‌ 21-19,21-9తో గౌస్‌ శేఖ్‌, బషీర్‌ సయ్యద్‌పై విజయం సాధించారు. అనంతరం జరిగిన బహుమతి కార్యక్రమానికి మహేశ్వరం శాసన సభ్యులు తీగాల క్రిష్ణారెడ్డి, తెలంగాణ క్రీడాపాధికార సంస్థ విసి.ఎండి.ఏ.దినకర్‌బాబు, రంగారెడ్డి బ్యాడ్మింటన్‌ సంఘం చైర్మన్‌, మాజీ శాసన సభ్యులు మల్‌రెడ్డి రంగారెడ్డి, తెలంగాణ బ్యాడ్మింటన్‌ సంఘం ప్రధాన కార్యదర్శి పద్మశ్రీ అవార్డు గ్రహిత, కోచ్‌ పుల్లెలగోపిచంద్‌, హైదరాబాద్‌ బ్యాడ్మిం టన్‌ సంఘం అధ్యక్షుడు చాముండరీనాధ్‌లతో పాటు తదితరులు పాల్గొన్నారు. సరూర్‌ నగర్‌ స్టేడియంలో అర్జున్‌ అవార్డు గ్రహిత బ్యాడ్మింటన్‌ స్టార్‌ పి.వి.సిందు క్రీడా మైదానంలో సందడి చేసింది.